Eustaquio de Antioquía

Eustacio ou Eustaquio de Antioquía (en grego Εὐστάθιος, Eustáthios) foi un Patriarca de Antioquía, pero nado en Side, cidade da Panfilia.

 Traxectoria 
Segundo Nicetas Choniates, Eustacio era descendente dunha familia de Filipos en Macedonia. Foi bispo de Beroea de Siria e patriarca de Antioquía segundo o Concilio de Nicea I onde leu o panexírico do emperador.

Inimigo dos arianos, viu como os bispos seguidores de Ario convocaron un sínodo en Antioquía no que se presentaron graves cargos contra el, até conseguir que o emperador o depuxera do seu cargo por adulterio,Filostorgio, en Photius, Epítome da Historia Eclesiástca de Filostorgio, libro 2, capítulo 7. e o enviara ao exilio en Tracia contra o ano 329 ou 330. Entre as acusacións houbo varias de tipo sexual realizadas por unha muller que confesou a súa falsidade no leito de morte. Crese que Eustacio morreu no exilio pouco antes desta confesión, posibelmente antes do ano 358, cando Atanasio xa fala del como se estivera morto.

Escribiu diversas obras, entre elas unha contra Oríxenes titulada Κατὰ Ὠριγένους διαγνωστικὸς εἰς τὸ ἐγγαστρομύθου θεώρημα.Edición crítica do tratado e de demais fragmentos: Eustathius Antiochenus, Opera omnia. J. H. Declerck (ed.), Turnhout: Brepols, 2002 (Corpus Christianorum Series Graeca, 51), CDLXII+288 p., 155 x 245 mm, ISBN 978-2-503-40511-7. Tamén escribiu abundantes homilías, epístolas e interpretacións dos salmos.

Foi declarado santo, e a súa festividade é o 16 de xullo.

 Notas 

 Véxase tamén 

 Ligazóns externas 
 Biografía de San Eustaquio  en Santopedia .

Categoría:Patriarcas de Antioquía
Categoría:Nados no século III
Categoría:Finados no século IV
Categoría:Santos